钦定古今图书集成/明伦汇编/官常典/第741卷 > 周兰
## 钦定古今图书集成/明伦汇编/官常典/第741卷 > 周兰

按《江阴县志》：“阑家君山之麓，伟干丰颐，须眉如戟。嘉
靖初，海寇侯仲金、郑二，白昼劫人于江，兰应操院募，
挺身驾艅艎奋击。一夜夜半至蔡港，风涌涛怒，兰支
枪一跃上贼舟，厉声而呼，贼众披靡，斩首二十馀级，
溺江死者无算。贼溃逸，会援兵不集，贼纠后劲逼战，
兰度不可敌，遂跳入江流以死。死经二十日，尸浮进”
黄田港，抵家后扉而止，颜色如生，尚坚握长枪作鏖
战状。太守义其事，遣官祭之。后附《祭陈烈士祠》。